
	Министерство на околната среда и водите
	
Регионална инспекция по околната среда и водите - Плевен
	
Р Е Ш Е Н И Е № ПН 10 П / 2026 г.
ЗА ПРЕКРАТЯВАНЕ НА ПРОЦЕДУРА ПО ЧЛ. 8, АЛ. 1 ОТ НАРЕДБА ЗА УСЛОВИЯТА И РЕДА ЗА ИЗВЪРШВАНЕ НА ЕКОЛОГИЧНА ОЦЕНКА НА ПЛАНОВЕ И ПРОГРАМИ 

[bookmark: _GoBack]Днес, 11.08.2026 г., долуподписаната Зорница Йоткова – Директор на Регионална инспекция по околната среда и водите, гр. Плевен (РИОСВ – Плевен), като взех предвид следното:
І. Процедурата по чл. 8, ал. 1 от Наредба за условията и реда за извършване на екологична оценка на планове и програми (Наредбата за ЕО, приета с ПМС №139/2004г., обн. ДВ бр.57/2004г. и вс. изм. и доп.) и по чл. 10, ал. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, приета с ПМС № 201/2007г., обн., ДВ, бр. 73/2007 г., и вс. изм. и доп.) по Уведомление за план/програма за “Частично изменение на Общ устройствен план на Община Ловеч, и  ПУП – ПРЗ в обхвата на ПИ№43952.504.115, ж.к. „Червен бряг“, гр. Ловеч, общ. Ловеч“, с възложител: Община Ловеч, с адрес: ул. “Търговска”№ 22, гр. Ловеч и „Дигол“ ЕООД, с адрес: ул. „Генерал Скобелев“ №29Б, гр. Ловеч е започнала с депозиране в РИОСВ – Плевен на уведомление за ИП с вх. № АО-221/15.01.2026г. на РИОСВ – Плевен и на съпровождащата го документация съгласно изискванията на чл. 8, ал. 1 от Наредбата за ЕО. 
Съгласно извършена проверка по чл. 12 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони, ПИ№ 43952.504.115 не попада в границите на защитена зона по смисъла на Закона за биологичното разнообразие (ЗБР) и не попада и в границите на защитени територии по смисъла на Закона за защитените територии (ЗЗТ).  
ІІ. На основание чл.7а, ал.3 от Наредбата за ЕО, уведомлението е изпратено в Басейнова дирекция „Дунавски район“ – гр. Плевен за изготвяне на становище по чл. 155, ал. 1, т. 23 от Закона за водите, относно допустимостта на плана спрямо режимите определени в утвърдените планове за управление на речните басейни и планове за управление на риска от наводнения.
Съгласно мотивирано становище на Басейнова дирекция „Дунавски район“ – гр. Плевен с изх.№ПУ-01-90(1)/09.02.2026г., планът е недопустим, тъй като:
В т. 1 Заключение за допустимостта на плановете от гледна точка на мерките за постигане добро състояние на водите, определени в плановете за управление. 
„... отреждането на ПИ№ 43952.504.115, гр. Ловеч, общ. Ловеч „за обществено обслужващи дейности“ е предпоставка за нарушение на въведените в пояс I - ви  на СОЗ забрани и респективно на мярка с код DM _ I и име „Забрани и ограничения за изпълнение на дейности в зоните за защита на питейните води и в определените СОЗ и буферните зони около водовземните съоръжения/системи.“ 
„Заключение: „Частично изменение на Общ устройствен план на Община Ловеч, и  ПУП – ПРЗ в обхвата на ПИ№43952.504.115, ж.к. „Червен бряг“, гр. Ловеч, общ. Ловеч” е недопустимо спрямо ПУРБ на Дунавски район, тъй като попада под разпоредбите на мярка DM _ I и име „Забрани и ограничения за изпълнение на дейности в зоните за защита на питейните води и в определените СОЗ и буферните зони около водовземните съоръжения/системи. „
В т. 2 Забрани и ограничения предвидени в Закона за водите подзаконовите нормативни актове по неговото прилагане, по отношение на този вид планове и/или въздействия, в резултат от реализирането му.
„Имот с идентификатор  43952.504.115, гр. Ловеч, обл. Ловеч  представлява пояс I - ви  на СОЗ около водоизточници публична държавна собственост – три броя шахтови кладенци (ШК2, ШК3 и ШК4) и в него следва да се спазва чл. 8 на Наредба №3, съгласно който I - ви  на СОЗ, заедно с оградата и маркировката му, е неразделна част от водоизточника и/или съоръжението и в него се разрешават само дейности, свързани с експлоатацията на водоизточника и/или съоръжението. Достъп до пояс  I - ви  имат само съответните държавни лица от експлоатиращата фирма и контролните органи. 
Заключение: „Частично изменение на Общ устройствен план на Община Ловеч, и  ПУП – ПРЗ в обхвата на ПИ№43952.504.115, ж.к. „Червен бряг“, гр. Ловеч, общ. Ловеч” е недопустимо спрямо ЗВ и Наредба №3, тъй като е в разрез с разпоредбите на чл. 15 и чл. 17, ал. 1 от ЗВ, както и чл.8 и чл. 11 на Наредба №3.“
В т.4 Мотивирана оценка на значителното въздействие върху водите и водните екосистеми.
„Частично изменение на Общ устройствен план на Община Ловеч, и  ПУП – ПРЗ в обхвата на ПИ№43952.504.115, ж.к. „Червен бряг“, гр. Ловеч, общ. Ловеч” е допустимо спрямо ПУРН в Дунавски район и недопустимо спрямо ПУРБ в Дунавски район, ЗВ и Наредба №3, тъй като:
- попада под разпоредбите на мярка с код DM _ I и име „Забрани и ограничения за изпълнение на дейности в зоните за защита на питейните води и в определените СОЗ и буферните зони около водовземните съоръжения/системи.“ 
- е в разрез с разпоредбите на чл. 15 и чл. 17, ал. 1 от ЗВ и на чл. 8 и чл. 11 от Наредба №3“
На основание чл. 7а, ал.3 във връзка с ал.2 и ал.4 от Наредбата за условията и реда за извършване на екологична оценка на планове и програми (ЕО), чл.90 от Закона за опазване на околната среда, чл.36, ал.2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС), и изложените фактически основания от Раздел ІІ от настоящото решение,

Р Е Ш И Х:

ПРЕКРАТЯВАМ процедурата по чл. 8 от Наредбата за ЕО, и съвместената процедура по чл. 31 от Закона за биологичното разнообразие и по Наредбата за ОС с възложител: Община Ловеч, с адрес: ул. “Търговска”№ 22, гр. Ловеч.
Прекратяването на процедурата за „Частично изменение на Общ устройствен план на Община Ловеч, и  ПУП – ПРЗ в обхвата на ПИ№43952.504.115, ж.к. „Червен бряг“, гр. Ловеч, общ. Ловеч” се основава на недопустимост спрямо действащи административни актове –недопустимост спрямо ПУРБ в Дунавски район, в нарушение на разпоредбите на чл. 15 и чл. 17, ал. 1 от Закона за водите, както и чл. 8 и чл. 11 на Наредба № 3/16.10.2000 г. за условията и реда за проучване, проектиране, утвърждаване и експлоатация на СОЗ около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди.
Решението може да бъде обжалвано в 14-дневен срок от съобщаването му пред Административен съд – Ловеч и/или пред Министъра на околната среда и водите по реда на Административно процесуалния кодекс.

